**Ministru kabineta noteikumu projekta** **"Grozījumi Ministru kabineta 2013.gada 2.aprīļa noteikumos Nr.181 "Norvēģijas finanšu instrumenta 2009.–2014.gada perioda programmas "Inovācijas "zaļās" ražošanas jomā" īstenošanas kārtība****"** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2013.gada 2.aprīļa noteikumos Nr.181 "Norvēģijas finanšu instrumenta 2009.-2014.gada perioda programmas "Inovācijas "zaļās" ražošanas jomā" īstenošanas kārtība" (turpmāk – noteikumu projekts) izstrādāts, ievērojot Norvēģijas finanšu instrumenta 2009.-2014.gada perioda programmas Noteikumu par Norvēģijas finanšu instrumenta ieviešanu 2009.-2014.gadā 5.6., 5.8., 5.9., 6.9. un 7.14.pantu un 2013.gada 21.februārī noslēgto Norvēģijas finanšu instrumenta 2009.-2014.gadam programmas līguma starp Norvēģijas Ārlietu ministriju un Latvijas Republikas Finanšu ministriju (ar 2014.gada 17.februāra grozījumiem) (turpmāk – Programmas līgums) 2.9.punktu un Programmas līguma pielikuma Nr. 2 3.2.apakšpunktu, tostarp ievērojot Donorvalsts 2015.gada 26.maijā sniegtos norādījumus.Tiesību akta izdošanas tiesiskais pamats ir Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gadam perioda vadības likuma (2012.gada 26.janvāra redakcijā) 8.panta pirmās daļas 10.punkts.Kā arī, lai nodrošinātu Eiropas Komisijas 2013.gada 18.decembra Regulai (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības oficiālais Vēstnesis, 2013.gada 24.decembris, Nr.L 352 (turpmāk Komisijas regula Nr1407/2013) noteikto prasību ievērošanu, kas saistīta ar *de minimis* atbalsta sniegšanu un ar to saistītās informācijas uzglabāšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Norvēģijas finanšu instrumenta 2009.-2014.gada perioda programmas "Inovācijas "zaļās" ražošanas jomā" (turpmāk – Programma) ietvaros tika rīkotas divas atklāta projektu konkursa kārtas jaunu produktu, pakalpojumu un tehnoloģiju ieviešanai ražošanā par kopējo pieejamo finansējumu 7 769 107 *euro*. Pirmajā kārtā tika atbalstīti 3 projekti par kopējo summu 1,50 miljoni *euro*, savukārt otrajā kārtā apstiprināti ir 15 projekti un šobrīd tiek noslēgti līgumi par projektu īstenošanu par kopējo summu 5,78 miljoni *euro*. Atbilstoši Programmas līgumam atklāta konkursa trešā kārta nav paredzēta, tāpēc atlikumu no atklāta konkursa ir paredzēts pārdalīt uz Programmas neliela apjoma grantu shēmas (turpmāk – NAGS) projektu atbalstīšanai. Atbilstoši normatīvajiem aktiem, 2015.gada 10.jūlijā un 20.jūlijā stājās spēkā Programmas līguma grozījumi par finansējuma pārdali starp Programmas aktivitātēm.Līdz 2015.gada 1.jūnijam Latvijas Investīciju un attīstības aģentūrā (turpmāk – LIAA) tika pieņemti NAGS 3.kārtas projektu iesniegumi un šobrīd tie tiek izvērtēti. Lai iesniegtu projekta iesniegumu LIAA, pirms tam projekta iesniedzējam tas līdz 2015.gada 1.maijam bija jāiesniedz "Zaļo" tehnoloģiju inkubatorā atzinuma saņemšanai. "Zaļo" tehnoloģiju inkubators atzinumu sniedz atbilstoši Ministru kabineta 2013.gada 2.aprīļa noteikumu Nr. 181 "Norvēģijas finanšu instrumenta 2009.-2014.gada perioda programmas "Inovācijas "zaļās" ražošanas jomā" īstenošanas kārtība" piešķirtajām tiesībām. Par termiņu, līdz kuram var iesniegt projekta iesniegumus atzinuma saņemšanai, projekta iesniedzējs bija informēts Latvijas Investīciju un attīstības aģentūras tīmekļa vietnē: <http://www.liaa.gov.lv/lv/fondi/norvegijas-finansu-instruments/neliela-apjoma-grantu-shema>, tāpat arī Zaļo Tehnoloģiju inkubatora tīmekļa vietnē: <http://giic.lv/notikumi/230-neliela-apjoma-grantu-shemas-projektu-iesniegumu-atlases-tresas-karta>.LIAA ir iesniegti NAGS 3.kārtas projektu pieteikumi ar kopējo pieprasīto finansējuma apjomu 3,96 miljoni *euro*. Vienlaikus kopējais pieejamais finansējuma apjoms NAGS 3.kārtā ir tikai 0,55 miljoni *euro*. Līdz 2015.gada augustam (ieskaitot) visi NAGS projektu iesniegumi tiks izvērtēti un pieņemti lēmumi par to apstiprināšanu, apstiprināšanu ar nosacījumu, lai nodrošinātu projekta iesniedzējiem nepieciešamo laiku nosacījumu izpildei pirms līguma noslēgšanas.Programmas Finanšu instrumenta birojs 2015.gada 26.maijā informēja Programmas vadošo iestādi (Finanšu ministriju) par iespēju pagarināt Programmas projektu īstenošanas termiņu tiem Programmas līgumiem par projektu īstenošanu, kas noslēgti un par kuriem līdz 2015.gada 15.septembrim ir iesniegta informācija donorvalsts informācijas sistēmā (turpmāk – DoRIS).Lai nodrošinātu, ka tiek atbalstīti vairāki komersanti un apgūts programmas finansējums, tai skaitā ievērojot Programmas līguma pielikuma Nr.2 3.2.apakšpunktā noteikto, ka NAGS 3.kārta tiek rīkota par atlikušo kopējo programmas aktivitātēm pieejamo finansējumu, ievērojot Noteikumu par Norvēģijas finanšu instrumenta ieviešanu 2009.-2014.gadā 5.6.pantā noteikto nosacījumu, ka kombinētais piešķīrums NAGS nevar būt lielāks par 20% no programmas attiecināmajām izmaksām, steidzami nepieciešams veikt sekojošus grozījumus:1. Lai sniegtu atbalstu jaunas "zaļās" komercdarbības uzsākšanai un veicinātu kvalitatīvu projektu īstenošanu, t.sk. nodrošinātu Programmas līdzekļu apguvi, steidzami ir nepieciešams veikt grozījumus šajos noteikumos, palielinot pieejamo budžetu NAGS atbalstam. (Noteikumu projekta 1.un 2.punkts);
2. Ņemot vērā, ka programmas ietvaros ir paredzēts rīkot tikai trīs NAGS atklāta konkursa kārtas un, atbilstoši iepriekš noteiktā projekta īstenotājam pieejamajam finansējumam, tiks rīkoti papildu uzsaukumi pirmsinkubācijas pakalpojumu saņemšanai, kuru ietvaros pieteikties varēs jebkurš biznesa idejas autors, kurš atbilst Ministru kabineta 2013.gada 2.aprīļa noteikumu Nr. 181 "Norvēģijas finanšu instrumenta 2009.-2014.gada perioda programmas "Inovācijas "zaļās" ražošanas jomā" īstenošanas kārtība" noteiktajām prasībām (Noteikumu projekta 5.punkts).
3. Lai nodrošinātu noteikumos ietverto normu atbilstību Komisijas regula Nr.1407/2013 nosacījumiem ir papildināti noteikumi ar Komisijas regulas 17.un 18.punktā noteikto prasību, uzglabāt 10 gadus visu ar *de minimis* atbalsta sniegšanu saistīto informāciju. (Noteikumu projekta 3.punkts).
4. Ņemot vērā Noteikumu par Norvēģijas finanšu instrumenta ieviešanu 2009.-2014.gadā 7.14.panta 3.punktu un to, ka NAGS projektu īstenošanas termiņš projektu iesniedzējiem (atkarībā no projekta sarežģītības pakāpes) varētu būt nepietiekams, ir nepieciešams pagarināt NAGS projektu īstenošanas termiņu, kā arī inkubācijas pakalpojumu saņemšanas termiņu līdz 2016.gada 30.aprīlim, jo, atbilstoši Ministru kabineta 2013.gada 2.aprīļa noteikumu Nr. 181 "Norvēģijas finanšu instrumenta 2009.-2014.gada perioda "Programmas "Inovācijas "zaļās" ražošanas jomā" īstenošanas kārtība" (turpmāk – MK noteikumi) 112.2 punktam, Inkubācijas pakalpojuma saņēmējs ir NAGS līdzfinansējuma saņēmējs. Papildu tam tiek atsevišķi noteikts, ka apstiprinātās projektu vadības atlīdzības izmaksas var tikt pagarinātas (Noteikumu projekta 4., 6., 7., 8., 9.punkts).Lēmumi par projektu iesniegumu apstiprināšanu, apstiprināšanu ar nosacījmu vai noraidīšanu no rezerves saraksta tiek parakstīti ne vēlāk kā līdz 2015.gada 30.septembrim, tādējādi paredzot, ka līgumiem, kas noslēgti līdz 2015.gada 15.septembrim ir iespēja saņemt termiņa pagarinājumu, tomēr neizslēdzot iespēju projektu īstenotājiem no rezerves saraksta īstenot projektu līdz 2016.gada 30.aprīlim, ja līgumi parakstīti pēc 2015.gada 15.septembra. (Noteikumu projekta 11.punkts).
5. Lai nodrošinātu, ka līdz 2015.gada 15.septembrim LIAA:

5.1.) paraksta līgumus par NAGS 3.kārtas projektu īstenošanu, kuriem būs nepieciešams īstenošanas termiņa pagarinājums pēc 2016.gada 30.aprīļa; 5.2.) ievieto informāciju DoRIS (Noteikumu projekta 8.punkts).6) Lai nodrošinātu, ka nepārklājas noteikumu projekta Nr.8 punktā noteiktais maksimālais NAGS projekta īstenošanas termiņš ar Noteikumu 173.punktā minēto, tiek svītrots 173.punkts. (Noteikumu projekta 10.punkts) |
| 3. | Projekta izstrādē iesaistītās institūcijas | Noteikumu projekts ir izstrādāts sadarbojoties ar Programmas donorvalsts partneri Norvēģijas Karalistes valsts uzņēmumu "Innovation Norway", kā arī LIAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti – projektu īstenotāji, ar kuriem noslēgti līgumi par programmas atbalstīto projektu īstenošanu un NAGS 3.kārtas projektu iesniedzēji.Atbilstoši tiesiskās noteiktības principa uzliktajam pienākumam valstij nodrošināt tiesisko attiecību noteiktību un stabilitāti, kā arī ievērot tiesiskās paļāvības principu un lai veicinātu indivīda uzticību valstij un likumam, programmas apsaimniekotājs, uzzinot par iespējamajiem labvēlīgajiem nosacījumiem tiem projektu īstenotājiem, ar kuriem noslēgti līgumi par projektu īstenošanu un kuru projektu iesniegumi tiks apstiprināti NAGS 3.kārtas ietvaros, veicināja grozījumu izdarīšanu Programmas līgumā, lai atbalstītu vairākus NAGS projektu iesniegumus un veicinātu iespēju pagarināt projektu īstenošanas termiņus. Norvēģijas Ārlietu ministrijas 2011.gada 11.februāra Noteikumiem par Norvēģijas finanšu instrumenta ieviešanu 2009.-2014.gadā 7.14.panta 4.punktā ir noteikta izņēmuma tiesība Donorvalstij pagarināt attiecināmības termiņu līdz 2017.gada 30.aprīlim, līdz ar to tiesība pagarināt projektu līgumu termiņa ir noteikta pirms Programmas aktivitāšu īstenošanas uzsākšanas. Donorvalsts lēmums par iespēju pagarināt projektu īstenošanas termiņu tika pieņemts pēc tam, kad NAGS 3.kārtas projekta iesniedzēji jau bija iesnieguši projekta iesniegumus atzinuma saņemšanai, tad ar Noteikumu projektu citām privātpersonām netika un netiek radīti nelabvēlīgāki apstākļi, kā arī attiecībā uz tām netiek pārkāpts tiesiskās paļāvības princips, jo tās savu izvēli iesniegt/neiesniegt projekta iesniegumu NAGS 3.kārtas projektu atklātam konkursam izdarīja pirms 2015.gada 11.maija, kad bija noteikts termiņš projekta iesnieguma iesniegšanai atzinuma saņemšanai. Arī tie projektu iesniedzēji, kas iesniedza projekta iesniegumus atzinuma saņemšanai un pēc tam iesniedza tos LIAA vērtēšanai un lēmuma pieņemšanai, nezināja par šādu donorvalsts lēmumu, līdz ar to ar Noteikumu projektu to privātpersonu, kas projektu iesniegumus uz NAGS 3.kārtas atklāto konkurus neiesniedza, tiesiskās intereses netiek aizskartas. Līdz projektu iesniegumu iesniegšanai un arī pēc tam visiem projektu iesniedzējiem tika nodrošinātas vienādas tiesības, tādējādi neradot vienlīdzības un tiesiskās noteiktības principa pārkāpumu.Papildu tam, ar Noteikumu projektu, tiks organizēti papildu uzsaukumi ideju iesniegšanai pirmsinkubācijas pakalpojumu saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz palielināt Ministru kabineta 2013.gada 2.aprīļa noteikumu Nr.181 "Norvēģijas finanšu instrumenta 2009.-2014.gada perioda programmas "Inovācijas "zaļās" ražošanas jomā” īstenošanas kārtība” (turpmāk – Programma) NAGS pieejamo finansējumu no atlikuma, kas izveidojies atklātā konkursā. Tādējādi atbalsts varētu tikt sniegts papildus vēl vismaz 4 komersantiem jaunas komercdarbības aktivitātes uzsākšanai ar nolūku veicināt inovatīvu, videi draudzīgu produktu ražošanu un tehnoloģiju izstrādi, tostarp sniedzot ieguldījumu jaunu darba vietu izveidē. Informāciju par noslēgtajiem līgumiem par NAGS projektu iesniegumu īstenošanu nepieciešams ievadīt DoRIS līdz 2015.gada 15.septembrim.Palielinot NAGS atbalsta kopējo pieejamo finansējumu, pārdalot to no atklāta projektu konkursa pāri palikušā finansējuma, Programmas īstenošanai piešķirtais Latvijas valsts budžeta līdzfinansējums 10% apmērā no kopējā Programmas budžeta nemainās.Noteikumu projekts neparedz tādas izmaiņas spēkā esošajā regulējumā, kura rezultātā paaugstinātos vai samazinātos administratīvais slogs potenciālajiem projekta iesniedzējiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **X** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Programmas kopējais finansējums no publiskajiem līdzekļiem veido 12 586 667 EUR, no kuriem 11 328 000 EUR ir Norvēģijas finanšu instrumenta līdzfinansējums un 1 258 667 EUR ir Latvijas valsts budžeta līdzekļi. Pārdalot finansējumu no atklātā konkursa uz neliela apjoma grantu shēmu, valsts budžeta līdzfinansējuma apmērs nemainās. Likumā "Par valsts budžetu 2015.gadam" Ekonomikas ministrijas apakšprogrammā 71.06.00 "Eiropas Ekonomikas zonas un Norvēģijas finanšu instrumenta finansētie projekti" ir ieplānots finansējums 2 279 321 EUR apmērā. 2016.gada un 2017. gadam bāzē Ekonomikas ministrijas minētajā apakšprogrammā ir attiecīgi ieplānoti 3 851 921 EUR un 1 400 812 EUR.Vienlaikus, ja būs nepieciešams finansējums atklāta konkursa 2.kārtas un neliela apjoma grantu shēmas 3.kārtas projektiem, Ekonomikas ministrija lūgs pārdalīt no 74.resora "Gadskārtējais valsts budžeta izpildes procesā pārdalāmais finansējums" 80.00.00. programmas "Nesadalītais finansējums Eiropas Savienības politikas instrumentu un pārējās ārvalstu finanšu palīdzības līdzfinansēto projektu un pasākumu īstenošana" papildus lūdzekļus. Tiek plānots, ka papildus pašreizējam likumā "Par valsts budžetu 2015.gadam" apstiprinātajam finansējumam (2 279 321 EUR) būs nepieciešams 200 935 EUR. 2016.gadā papildus bāzē apstiprinātajam finansējumam būs nepieciešams 3 471 564 EUR un 2017.gadā – 310 562 EUR. Šis finansējuma pārdales apjoms var tikt koriģēts atkarībā no noslēgto projektu līgumu īstenošanas skaita un tajos paredzētajiem nosacījumiem, donorvalsts lēmuma pagarināt atsevišķu projektu īstenošanas termiņu, iespējamām finansējuma pārdalēm starp Programmas LV06 aktivitātēm. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Tiesību akta projekts nodrošina Komisijas regula Nr.1407/2013 noteikto prasību ievērošanu. |
| 2. | Citas starptautiskās saistības | Tiesību akta projekts nodrošina Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009.–2014.gadā (apstiprināts ar Ministru kabineta 2011.gada 29.marta noteikumiem Nr.252) īstenošanu. |
| 3. | Cita informācija | Nav.  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1407/2013 17. un 18.punkts | Ministru kabineta noteikumu projekta 3.punkts (tiek papildināti MK noteikumi Nr.181 ar 20.1 punktu) | *Ieviesta pilnībā* | *Neparedz stingrākas prasības* |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka Programmas NAGS projektu konkursa pieteikšanās termiņi ir noslēgušies, tad pēc NAGS 3.kārtas projektu iesniegumu izvērtēšanas un lēmumu pieņemšanas par projektu iesniegumu apstiprināšanu, apstiprināšanu ar nosacījumu vai noraidīšanu, projekta iesniegumi, kas atbildīs MK noteikumu Nr.181 7.pielikumā “NAGS projektu iesniegumu atlases kritēriji” noteiktajiem kritērijiem, izņemot Finansējuma piešķiršanas kritērijam Nr.1, tiks iekļauti rezerves sarakstā, par to informējot rezerves sarakstā iekļautos projektu iesniedzējus. Apzinot 1. un 2. kārtas NAGS projektu īstenotājus, kas noslēguši līgumus par NAGS projektu īstenošanu, LIAA sadarbībā ar Ekonomikas ministriju:* pamatojoties uz izstrādāto iekšējo procedūru, kādā novērtē projektu iesniegumus, kuru īstenošanas termiņš var tiks pagarināts un
* pamatojoties uz Donorvalsts lēmuma pamata,

ne vēlāk kā līdz 2015.gada 20.augustam rakstiski informēs konkrētos projekta iesniedzējus par iespēju pagarināt projekta īstenošanas termiņu ilgāku par 2016.gada 30.aprīli. Noteikumu projekts citas sabiedrības grupas neietekmē. |
| 2. | Sabiedrības līdzdalība projekta izstrādē | Noteikumu projekts paredz labvēlīgākus nosacījumus potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nav nepieciešams rīkot. Vienlaicīgi noteikumu projekts tiks izvietots Ekonomikas ministrijas tīmekļa vietnē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Ekonomikas ministrija kā programmas apsaimniekotājs un LIAA kā Aģentūra, kam ir deleģētas Ekonomikas ministrijas funkcijas attiecībā uz programmas īstenošanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav. |

*Anotācijas IV sadaļa - projekts šo jomu neskar.*

Ekonomikas ministre D.Reizniece-Ozola

Vīza: Valsts sekretārs R. Beinarovičs

14.08.2015 11:00

2626

E.Grūbe, 67013022

Evita.Grube@em.gov.lv

M.Supe, 67013286

Modris.Supe@em.gov.lv